Limba sarda/logudoresu

Su sardu est una limba romanza chi su populu de Sardigna faeddat in s'isula sua, e sa comunidade sarda chistionat in disterru.

 Datos generales 
Su sardu est atesu meda dae su latinu e dae sas àteras limbas neolatinas, mescamente pro su chi pertocat sa gramàtica. Sa limba sarda si agatat in sala otzidentale de sa latinidade, paris cun su catalanu, su frantzesu, s'otzitanu, s'ispagnolu, su portughesu e àteras minores. Custu cheret nàrrere chi tenet comente caraterìstica su prurale in -s. 
In intro de sas limbas latinas, si sinnalat chi nde at leadu s'artìculu ("su"/"sa") dae su latinu ipse, cando imbetzes totu sas àteras limbas l'ant leadu dae ille (francu su cadelanu in sas Isulas Baleares chi at bogadu s'artìculu es/sa dae su latinu ipse), in prus est s'unica chi fraighet su tempus benidore ponzende su verbu de agiudu "àere" in antis de su disfinidu (p.e.: apo a cantare dae "habeo ad cantare") e no a pustis (p.e.: it. canterò, dae "cantare habeo").

 Istòria 
 Naschida de sa limba sarda 
Su sardu comente limba chi benit dae su latinu comìntzat a naschere in su 238 a in antis de Cristu, cando sa Sardìgna fit provìntzia de Roma. Su latinu de sos soldados romanos, chi no fit su chi istudiaiant in sos lìberos ma fit diferente meda a intro de totu sas regiones chi nde beniant, at comintzadu a si amesturare luego cun sa lìmba chi sos sardos faeddaiant; a dolu mannu no ischimus meda de sa lìmba chi tando chistionaiamus in Sardìgna, ca no nos est abarradu documentu iscritu e duncas totu su chi ischimus est pro more de faeddos (prus chi totu relatamus a su sartu, bestiàmene, matas) chi no nde benint dae su latinu ma chi nde benint dae su “paleusardu”, comente a "làcana" o "mara". Sos Romanos peroe no ant agatadu solu su “paleusardu”, difatis tòcat a no s'immentigare de totu sas tzitades pùnigas in sas costeras, chi a fortza che ant intradu faeddos pùnicos a intro de sos sardos puru; in ue sos faeddos pùnicos chi ancoras imperamus fatu fatu sunt unos cantu, est a nàrrere "mitza", "tzìpiri", "chemu", "tzichiria", "tzingorra" (in italianu, sorgente, rosmarino, una manciata, aneto, piccola anguilla). A contu fatu duncas su sardu est una lìmba romanza comente a su frantzesu, s'ispagnolu, su cadelanu, su portughesu, s’italianu, su ladinu; totu lìmbas chi sunt nàschidas dae su latinu de sos soldados romanos cun sa lìmba chi sa zente de su logu faeddaiant giai.

 Derrota de Roma e Imperu Bizantinu 
Incomintzende sos sèculos bator e chimbe a pustis de Cristu, in s’imperu romanu b'intrant sos "bàrbaros". Nemmancu sa Sardigna abbarrat a foras de custas intradas, e difatis intre su 450 e su 530 b'arribant sos Vàndalos, chi a su tempus a tempus aiant cunchistau giai s’Àfrica romana. Essende abarrados in Sardinna petzi pro 80 annos, no ant lassadu rastas in sa limba nostra. In su 534 sa Sardinna torrat a intrare in s'Imperu Romanu, ma como sa capitale non fit prus Roma ma Costantinòpoli. Medas sunt sas paràulas chi sunt nàschidas dae custu addòbiu cun sos bizantinos. Nos depimus ammentare chi sa cultura issoro est intrada in totu sas partes de sa vida de sos sardos de su tempus; sas paràulas bizantinas prus connotas sunt lepa, condaxis / condaghes (regorta de atos giurìdicos), e nùmenes de pessone che a a Miali, Aleni, Giorgi, Stèvini.

 Sos pisanos in Sardigna 
250px|thumb|Mapa in ue si bidet sa cumpetentzia de su sardu
Bisàntziu si nde istèsiat dae sa Sardigna pro more de sos musulmanos, e duncas s'ìsula abarrat a sola finas a s'annu milli, cando sas repùbricas marinaras de Pisa e Gènova incomintzant a intrare mascamente in su Cabu de Susu e in su Judicadu de Casteddu, e ant lassadu sa tzitade de Tàtari a sos Genovesos. S'istòricu John Day at definidu s'interatzione de Pisa e Gènova cun sos logos ocupados comente "coloniale". Pro medas annos unos cantos linguistas ant portadu a in antis s'idea chi sos pisanos apant mudadu meda sa bariedade campidanesa, in sa pronùntzia e in s'evolutzione de sa limba, narande chi su campidanesu "lìngua", "silìcua", "anguidda", "ègua" o "cena", siant totu produtos dae sa colonisadura pisana e chi sas paràulas sardas beras siant "limba", "siliba", "ambidda", "eba", "chena", chi si podent galu intèndere in su Cabu de Susu. Sos ùrtimos istùdios<ref>{{Tzita web |url=http://www.comitau.org/Mangaras/bariedadis/luoghi_comuni_campidanesu.pdf |tìtulu=luoghi comuni nella lingua sarda-R. Bolognesi (Universidadi de Amsterdam e de Groninga) |atzessu=2020-08-04 |dataarchìviu=2011-07-25 |urlarchìviu=https://web.archive.org/web/20110725190144/http://www.comitau.org/Mangaras/bariedadis/luoghi_comuni_campidanesu.pdf |urlmortu=eja }}</ref> imbetzes ant ammustradu in manera crara chi, essende chi sos pisanos sunt abarrados petzi sessant'annos in su Cabu de Giossu, e essende chi no si sunt mai chèrfidos ammesturare a sos sardos, est craru chi no ant pòtziu mudare una bariedade chi cumintzat dae susu de Aristanis e chi pigat prus de una perra de Sardinna. E prus pagu galu in cussos annos, in ue galu no esistiat s'iscola comente a oe, non bi fiat sa ràdiu, sos zornales, sa televisione. Sas paràulas e sos fenòmenos chi a sos linguistas istranzos che a Max Leopold Wagner sunt pàrtzios istranos, simigiantes a su pisanu antigu e diferentes dae su sardu de Cabu de Susu, sunt nàschidos petzi ca est diferente s'istòria de comente su latinu est intradu e de comente est andau a in antis in Cabu de Susu e in Cabu de Giossu. Duncas, a contu fatu, siat "lìngua" siat "limba" (e totu sos àteras paràulas chi amos mentovadu) sunt sardas a su 100%, una peroe faghet parte de sas bariedades campidanesas e s’àtera de sa bariedades logudoresas. In cada manera, craru est chi unas cantas paràulas sunt intradas in su sardu dae su pisanu, sas prus connotas sunt "bèciu"-"(b)etzu", "brigùngia"-"(b)irgonza".

 Su cadelanu e su castillianu in Sardigna 
Su cadelanu divenit limba ufitziale de Sardigna in su 1479, chent'annos a pustis chi sos cadelanos fint intrados cun sos sordados in s’ìsula. Chentza duda peruna, su cadelanu est sa limba istranza chi prus est intrada in su sardu, e oe in die fintzas medas paràulas chi impreamus tenent raighinas cadelanas, est a nàrrere "ferreri", "pichepedreri", "sabateri", "mìgia", "buciaca", "cadira", "bratzolu" e gasi sighende. Custa limba fit gasi forte fintzas in sa sotziedade chi esistiat unu ditzu in Casteddu “no connoscit su cadelanu” chi lu impreant pro nàrrere de unu fulanu chi est ignorante meda. Su castillianu est intradu meda su matessi, peroe prus a tardu, a s'acabada de su 1500 candu giai nci fint istados 100 annos de influèntzia de su cadelanu. Medas notàrios l’ant impreadu finas a s’acabbu de su 1700, e in unos cantos logos pro fintzas in sos primos annos de su 1800, su sardu at retzidu una sienda de paràulas dae su castillianu; peroe bisongiat a nàrrere ca medas si sunt pèrdidas e pro cussu paret ca sas paràulas cadelanas prevalessant, in dies de oe. Bi sunt medas paràulas castillianas in su sardu campidanesu e prus puru in su logudoresu, in su primu podimus agatare: "aposentu", "brincai", "callentai", "dengosu", "fardetta", "gana", "intregai", "lei" (legge in italianu), "menguai", "nascimentu", "obra", "prenda", "resfriai", "sintzillu", "tacca", "ventana". Tocat a nàrrere ca sos verbos in castillianu prevalessent in su sardu a cunfrontu de cussos de su cadelanu, mentras su cadelanu prevalesset in medas àteras cosas.

 S’italianu in Sardigna 

In su 1718 sa Sardigna divenit parte de su chi diat a èssere istadu su Rennu de Itàlia. Finas a cussu annu perunu dominadore at tentu s’idea de iscantzellare sa limba sarda de su totu pro impònnere sa limba sua, ma sa polìtiga savojarda teniat sa tenta de fàghere bìnchere prus de totu sas àteras sa limba italiana. Essende su sardu forte meda comente limba, e cun sos mèdios de cussos tempos non faghiat a fàghere unu mudamentu linguìstigu in presse, s'àndala prus simpre pro italianitzare sa Sardinna fit a italianitzare su sardu in antis. Est prus simpre meda a colare dae unu sardu italizanitzadu a s’italianu chi non dae unu sardu beru a s’italianu. Pro fàghere custu, su primu passu fit a nche bogare dae sa conca de sos sardos sas paràulas chi fint atesu meda dae s’italianu e a las remplasare cun paràulas italianas “cun sa –u a s’acabu” (sardu porcheddinu), pro fintzas sos vocabolàrios e sas gramàtigas de su tempus (s’Otighentos) teniant custa tenta, sa de imparare s’italianu a sos sardos colende dae unu sardu totu ammesturadu. S’italianu at peroe incomintzadu a s'ispartzinare a beru cun s'iscola pro totu su Noighentos, cun su serbìtziu de sordadu e cun sos zornales. S’allestrada manna de s’italianu in Sardinna l'amus tenta cun sa televisione, chi at batidu sa limba de s'Istadu a totu sas domos sardas. In sos ùrtimos chimbant'annos, su sardu at pèrdidu unu muntone de paràulas, remplasadas dae italianismos e custu est acadèssidu in totu s’ìsula, non bi sunt logos e biddas in ue custu fenòmenu no siat acadèssidu. Sa "enna" o "janna" est bessida "sa porta", su "ajaju" est bessidu su "nonnu", su "fradili" est bessidu su "cuginu", e gasi sighende.

 Sa batalla po sa limba sarda 
In s’acabu de sos annos Sessanta e in s'incomintzu de sos annos Setanta de su Millinoighentos, in totu s’Europa b'est istadu unu mudamentu curturale in totu sos logos in ue bi fit una limba de minoria. Pro nàrrere, in Ispagna, morendesiche Franco su ditadore, sas minorias linguìsticas bascas e cadalanas ant incomintzadu a traballare meda po torrare a fàghere nàschere sas limbas issoro, in su Galles in su Rennu Auniadu sos gallesos ant incomintzadu sa batalla issoro pro fàghere reconnòschere sa limba gallesa e su pròpiu ant incomintzadu a fàghere sos brètones, sos ladinos, sos furlanos e totu sas àteras minorias europeas.

Fintzas in Sardinna su movimentu pro sa limba sarda si fit fatu forte meda: in s’universidade, in s'iscola, in sa sotziedade a chistionare de limba sarda non fit prus un'ispantu. Sos istudiosos che a Antoni Lèpori su professore fint incomintzende a iscrìere ditzionàrios modernos, a istudiare sistemas ortogràfigos pro iscrìere su sardu de manera coerente. Totu custas batallas, atòbios e istùdios ant fatu nàschere, in su 1997, sa leze sarda nùmeru 26, chi est sa primu leze chi narat de manera crara chi su sardu est una limba chi faghet a l'impreare in cale si siat logu imparis a s’italianu. Narat puru ca essende una sienda, un'ascusorju mannu pro sa terra e su pòpulu sardu, tòcat a l'amparare comente si tocat, in s'iscola, in sa sotziedade e in sa vida de cada die.

A pustis de duos annos est essida sa leze 482 de s'istadu, chi a pustis de sessanta annos de democratzia cumprit s’artìgulu ses de sa Carta de s'Istadu. Cun custa leze, s'istadu reconnoschet dòighi linguìstigas a intro de sas làcanas italianas, est a nàrrere sa sarda, chi est sa minoria prus manna, sa furlana, sa tedesca, s'islovena, s'arbanesa, sa grecània, sa frantzesa, sa ladina, sa croata, sa franco-proventzale, sa cadelana e s’otzitana. Sas partes prus de importu de custa leze sunt chi totu custas limbas de minorias faghet a nche las fàghere intrare in s'iscola (dae sas elementares finas a sas mèdias). Nono comente a unu tantu de oras a sa chida, comente a una limba istranza, ma chi faghet a las impreare pro imparare sas matèrias che sa matemàtica, s'istòria, sa geografia e gai sighende. Custu est unu mudamentu a beru ca sa limba de minoria bessit a limba mesu de imparu. Àtera parte de importu mannu de custa leze est su fatu chi reconnoschet s’importàntzia de sa limba de minoria in s’amministratzione pùbrica, e duncas permitit de l'imparare in paris cun s’italianu, mancari petzi s’italianu tenzat efetos de leze.

 Difusione, situatzione a die de oe e perigulu de estintzione 
Si carculat chi la diant a faeddare o cumprendere, nessi pro carchi fràsia, unas 1.200.000 personas de Sardigna e in prus sos disterrados chi no bi istant. Sos chi la cumprendent e la impreant de mèzus manera sunt meda prus pagos, ma no bi at carchi cherta ispetzialìstiga chi nde tratet; paret peroe, comente pro totu sas limbas de minoria, chi a la faeddare mèzus siant sos betzos, mancari bi sient giòvanos chi la istùdient e impreent bene.

Segundu a un'istùdiu de sa regione, su sardu lu diant a connòschere unas 1.495.000 personas e faeddare unas 1.000.000, a fronte de unu tres % ebbia chi naraiat de no lu connòschere, de no lu cumprendere e de no lu cherrere imparare. Ant peroe sinnaladu chi bi at s'arriscu chi su sardu diat a poder andare intra pagu tempus in estintzione, si no si ponet remèdiu, ca su bilinguismu est galu a bìdere; in prus, sighit a zirare unu stigma assotziadu a sa limba, e in sos ufìtzios pùblicos no si impreat a favore, oe, de s'italianu ebbia.

Custa situatzione si depet a s'istadu de diglossia, a livellu sotziològicu, chi at tentu e galu tenet su sardu dae s'època moderna in susu, ca sos invasores semper ant impostu che ufitziale sa limba issoro; si depet tènnere in contu chi sos ibericos teniant sas limbas insoro affaca a su sardu, mentras chi in s'ùrtimu perìodu de dominatzione, sa piemontesa, sos de Savoia cheriant aunire su dominiu issoro fintzas linguisticamente e nche ant bogadu ispagnolu e sardu puru. Sa cosa si che est galu prus imbrutada in sos annos '50 e '60 de su sèculu coladu, cando sos mèdios de comunicatzione e s'istrutzione ufitziale ant fatu a manera chi sos sardos aiant intesu s'italianu che "limba de cultura e de zente ischida", seberande de non imparare prus su sardu a sos fizos. In custu tempus, benit puru a pitzu su dualismu tra tzitade e bidda, in ue sa limba mama no est ancora totu isperdida. Pustis de una pelea longa incumintzada dae sos annos '70, si podet nàrrere chi carchi cosa siat cambiada ma solu in su 1997, pro more de una lege regionale chi at postu su sardu che limba ufitziale de sa Sardigna umpare a s'italianu.

Como bi at duas iscolas de pensu: a una banda, chie pensat chi s'irraighinamentu de su sardu dae sa sotziedade sarda siat arribadu a unu puntu chi su sardu si creet oramai belle iscumpartu e duncas estintu, a un'àtera chie imbetze cheret torrare sa limba a sos sardos chircande de sighire s'esèmpiu de àteras limbas de minoria, comente su catalanu. Bi at una tzerta atividade pro unificare su sardu, partzidu ind una cantidade manna de dialetos (unos 350) chi intra issos si podent cumprèndere, ma pro como est in suta a crìtica o polèmica (comente at sutzessu pro sa Limba Sarda Unificada e sa Limba Sarda Comuna).

 Sas bariedades 
Sos limbistas partzint su sardu in medas bariedades, cun duas ortografias fundamentales a las intregare: su campidanesu e su logudoresu-nugoresu. Su gadduresu (cossu), s'aligheresu (catalanu) e su tabarchinu (ligurinu) no sunt dialetos sardos. Pro su tàtaresu (o turritanu) sa chistione est prus difitzile ca mancari siet de gramàtiga corsicana, tenet meda de su lessicu logudoresu (80% a parrer de medas).

Sos limbazos sardos campidanesos sunt sa bariedade prus ispainada, cun unas 700.000 personas chi los faeddant. Si podet nàrrere chi, bogados sos Tabarchinos (Calasedda e Carloforte), totu sa Sardigna suta de unu raju ideale chi comintzat dae Cabras e lompet a Lotzorai chistionat campidanesu, mancari in formas diferentes de bidda a bidda.

Sos limbazos sardos logudoresos los chistionant dae su Màrghine e dae su Montiferru in susu, fintzas a su monte Limbara. No est presente in Gaddura (francu pro sas biddas de Terranoa e Luras), ma medas lu faeddant finas in Tàttari e S'Alighèra, mancari custas cussòrgias tènzant dialetos issoro, e est istada sa limba de referèntzia pro sèculos pro sos poetas sardos e de sa litteradura sarda. Su nugoresu, chi est postu a pare cun su logudoresu, si no pro sa mancàntzia de sa lenitzione, si chistionat in sa provìntzia de Nùgoro, bogandeche a parte su tretu asuta de Sòrgono (limba de Mesanìa) e de su Màrghine (logudoresu). Si creet chi siat custu su faeddu prus biu, e chi peri sos pitzinnos lu chistionent dae minores.

 Sas grafias 

Finas a oe, mancari bi siant istados medas traballos e bideas, pro sa limba sarda no si agatat ancora unu "standard" ebbia de iscritura. S'ùnicu puntu chi acomunat sos istudiosos est sa modalidade de atzentadura: s'atzentu cheret postu in sa sìllaba de tres (partende dae sa fine de sa paràula) o in s'ùrtima. Lassande a banda sas grafias no issientìficas, chi sos iscritores e sos poetas ant sighidu peri tantos sèculos, oe bi sunt bàtor propostas printzipales pro iscrìere su sardu:

 LSC: Limba Sarda Comuna, ufitziale pro sos àtos de sa Regione.
 LSU: Limba Sarda Unificada.
 LdM: Limba de Mesania.
 GSA': Grafia sarda autònoma.

 ISO 639-1: sc 
 ISO 639-2: srd 
 ISO 639-3: variously:
 srd — Sardinian (generic)
 sro — Campidanese
 sdn — Gallurese
 src — Logudorese
 sdc — Sassarese

 Documentos in sardu anticu 

Si podet bider carchi elementu de su sardu ja in su 1063, ma si depet aisetare una bintina de annos a pustis pro bider sos primos documentos in sardu anticu, comente sa Carta Volgare (in campidanesu) e su chi si narat Privilegio logudorese, oje cunservadu in Pisa:Donatzione de Torchitoriu (1089 o 1103, campidanesu):Attu tra Bernardu, su piscamu de Civita (oje narada Terranoa), e Beneittu, aministradore de s'Opera 'e sa Sea in Pisa (1173, logudoresu):

Sa segunda Carta in campidanesu, cunservada in Frantza, chi risalit a su 1190-1206:Istatudos tataresos, iscrittos in logudoresu (1316)

Sa fentomada Carta de Logu de su Zudicadu de Arborea (1355-1376):

In su chimbichentos e seschentos, su sardu diat aer appidu faeddos medas chi beniant dae su catalanu e ispagnolu, pro more de sa dominadura. Gai puru est capitadu in cussa piemontesa pro sos faeddos italianos, e ancora in su periodu addurande a oe.

 Vocabolarieddu 
Inoghe si podet ghettare un'ograda a carchi vocabolu a manera de lu ponner a cunfrontu in sas limbas romanzas.

Latinu Sardu  Frantzesu  Ispagnolu Otzitanu Catalanu Aragonesu Portughesu Romunu Italianu  Cossu Friulanuclave(m) crae/i/jae (log.), crai (camp.)clef llave clau clauclauchave cheie chiavechjave/chjavi clâf nocte(m) note/noti (camp.)nuitnoche nuèit/nuèchnitnueitnoite noaptenottenotte/notti gnot cantare cantare/cantai (camp.)chantercantar cantar cantarcantarcantar cântarecantarecantà cjantâ capra(m) cabra/craba/crapachèvrecabra cabra cabracrabacabra capracapracapra cjavre lingua(m) limba (log.)/lìngua (camp.)languelengua lenga llengualuengalíngua limbalingualimbalenghe platea(m) pratha/pratza (camp.)placeplaza plaça plaçaplazapraça piaţapiazzapiazza place ponte(m) ponte/ponti (camp.) pontpuente pònt pontpuentponte pod/punteponteponte/ponti puint ecclesia(m)/basilica cheia/creia/crèsia (camp.) égliseiglesia glèisa esglésiailesiaigreja bisericachiesaghjesgia glesie hospitale(m) ispidale/spidali (camp.) hôpitalhospital espital hospitalhespitalhospital spitalospedalespedale/uspidali ospedâl caseu(m)  lat.volg.formaticu(m)casu fromagequeso formatge formatgeformache/quesoqueijo brânză/caşformaggio/caciocasgiu formadi 

 Paraulas in italianu e in sos limbazos sardos 
 Italianu   Logudoresu   Campidanesu   Galluresu   Tàtaresu   S'Aligheresu   Tabarchinula terra   sa terra   sa terra   la tarra   la terra   la terra/tierra   a têrail cielo   su chelu   su celu lu celu lu zelu   lo cel   u sél'acqua   s'abba   s'àcua l'ea l'eba   l'algua   l'aeguail fuoco   su fogu   su fogu lu focu lu fogu   lo foc   u fogul'uomo   s'omine   s'òmini   l'omu   l'ommu   l'home   l'omula donna   sa fémina   sa fémina   la fèmina   la fémmina   la dona   a donamangiare   mandigare/papare papai manghjà magnà   menjar   mangiâbere   buffare   bufai bì bì   beure   beivegrande  mannu   mannu   mannu/grendi/grandi   mannu   gran   grandepiccolo   minore   cinu/piticu   minori/picculu   minori   petit   piccinil burro   su butidu   su butirru   butirru/buttirru   butiu   mantega   buruil mare   su mare   su mari   lu mari   lu mari   la mar   u môil giorno   sa die   sa dii la dì la dì   lo dia   u giurnula notte   sa note sa noti la notti   la notti   la nit   a néùttela scimmia   sa ìssimmia/muninca   sa martinica/mantenica la municca la muninca   la muninca   a scimiail cavallo   su caddu   su cuaddu   lu cabaddu   lu cabaddu   lo cavall   u cavallula pecora   sa berbeche/s'arveghe   su brebei   la pècura   la pégura   l'ovella   a pëguail fiore   su fiore/frore   su frori   lu fiori   lu fiori   la flor   a sciùala macchia   sa macula/mantza   sa maguglia/mancia   la tacca   la maccia   la taca   a macciala testa   sa conca   sa conca   lu capu   lu cabbu   lo cap   a téstala finestra   sa bentana   sa ventana   lu balconi   lu balchoni   la finestra   u barcùnla porta   sa yanna/gianna sa genna/ghenna la ghjanna/gianna   la janna   la porta   a portail tavolo   sa mesa   sa mesa   la banca   la banca/mesa   la taula   a tòail piatto   su piatu su pratu lu piattu lu piattu   lo plat   u tundulo stagno   s'istaniu   su stangiu/staini   lu stagnu   l'isthagnu   l'estany   u stagnuil lago   su lagu   su lagu   lu lagu   lu lagu   lo llac   u lagu/lòguun arancio   un'aranzu   un'aràngiu   un aranciu   un arantzu   una taronja   un çetrùnla scarpa   s'iscarpa   sa crapita/sabàta/su sapàtu/ su butineddu la botta la botta   la bota   a scarpa/scòrpala zanzara   sa tintula   sa zintzula/zanzula/sintzula   la zinzula   la zinzura   la tìntula   a sinsòala mosca   sa musca   sa musca   la musca   la mòscha   la mosca   a muscala luce   sa lughe/luche   sa luxi/lughi   la luci   la luzi   la llumera/llum   a lüxeil buio   su bugiu   su buju/iscuru/iscuriu   lu bughju   lu buggiu   l'obscuritat   scuurun'unghia   un'ùngia   un'unga   un'ugna   un'ugna   una ungla   un'ùngiala lepre   sa lèpere su lèpiri/lèpuri/lèpori lu lèparu   lu lèpparu   la llebre   a lévela volpe   su matzone/gròdhe   su margiani/mariane   lu maccioni   lu matzoni   lo guineot/matxoni   a vurpeil ghiaccio   su ghiatzu/astragu/itìa su ghiàciu lu ghjacciu   lu ghiacciu   lo guiatxo   u ghiacciuil cioccolato   su ciocolatu/ciculata su ciocolatu/ciuculati lu cioccolatu   lu ciocculatu   la xocolata   a ciculatala valle   sa 'adde   sa baddi/bacu   la vaddi   la baddi   la vall   a valleil monte   su monte   su monti   lu monti   lu monti   lo mont   u munteil fiume   su riu/frumene   su frumini/riu   lu riu   lu riu   lo riu   u riuil bambino/ragazzo   su pitzinnu/piseddu   su pipiu/piciocu   lu steddu   lu pitzinnu   lo minyò   u figgeuil neonato   sa criadura   su nennu/ddeddu   la criatura/stiducciu   la criaddura   la criatura   u piccinil sindaco   su mere/su sindigu   su meri/su sindigu   lu sindacu   lu sindagu   l'alcalde/sìndic   u scindegul'auto  sa màchina sa màchina/s'àuto (su carru) la vittura/la macchina la macchina   la màquina/l'automobìl   a vétüa/a machina

 Boghes curreladas 
 Limbas de sa Sardigna
 Italianu porcheddinu
 Limba polinomica
 Limba sarda (LSC)
 Limba sarda (campidanesu)

 Notas 

 Bibliografia 

 Porru, Vissentu, Dizionariu universali sardu-italianu, Cagliari, Casteddu, 1832.
 Spano, Giovanni, Ortografia sarda nazionale, Casteddu, Reale Stamperia, 1840.
 Spano, Giovanni, Vocabolario sardo-italiano e italiano-sardo, 2 voll., Casteddu, 1851-1852 (torradu a imprentare dae Bologna, Arnaldo Forni, 1966).
 Wagner, Max Leopold, Fonetica storica del sardo, bortadu dae Giulio Paulis, Casteddu, Trois, 1984. (bortadura de: Historische Lautlehre des Sardinischen, 1941).
 Wagner, Max Leopold, La lingua sarda. Storia, spirito e forma, Berna, Francke, 1951; como a incuru de Giulio Paulis, Nùgoro, 1997.
 Wagner, Max Leopold, Dizionario etimologico sardo (DES), Heidelberg, Carl Winter, 1962 (torradu a imprentare dae Casteddu, Trois, 1989).
 Angioni, Giulio, Pane e formaggio e altre cose di Sardegna, Zonza, Casteddu, 2002.
 Angioni, Giulio, Tutti dicono Sardegna, EDeS, Casteddu, 1990.
 Francesco Alziator, Storia della letteratura di Sardegna, Casteddu, 3T, 1982
 Bruno Anatra, Editoria e pubblico in Sardegna fra Cinque e Seicento, Roma, Bulzoni, 1982
 Maxia, Mauro, Lingua Limba Linga. Indagine sull'uso dei codici linguistici in tre comuni della Sardegna settentrionale, Casteddu, Condaghes 2006
 Maxia, Mauro, La situazione sociolinguistica della Sardegna settentrionale, in Sa Diversidade de sas Limbas in Europa, Itàlia e Sardigna, Regione Autònoma de Sardigna, Bilartzi 2010
 Areddu, Alberto G., Le origini "albanesi" della civiltà in Sardegna, Nàpoli, 2007.
 B. S. Kamps e Antonio Lepori, Sardisch fur Mollis & Muslis, Steinhauser, Wuppertal, 1985.
 Blasco Ferrer, Eduardo, Linguistica sarda. Storia, metodi, problemi, Condaghes, Casteddu, 2003.
 Blasco Ferrer, Eduardo Paleosardo. Le radici linguistiche della Sardegna neolitica, Berlinu/New York (2010)
 Bolognesi, Roberto e Wilbert Heeringa, Sardegna tra tante lingue: il contatto linguistico in Sardegna dal Medioevo a oggi, Condaghes, Casteddu, 2005.
 Bolognesi, Roberto, Le identità linguistiche dei sardi, Condaghes
 Bolognesi, Roberto The phonology of Campidanian Sardinian : a unitary account of a self-organizing structure, The Hague: Holland Academic Graphics
 Cardia, Amos, S'italianu in Sardìnnia, Iskra, 2006.
 Cardia, Amos, Apedala dimòniu, I sardi, Casteddu, 2002.
 Casula, Francesco, La Lingua sarda e l'insegnamento a scuola, Alfa, Cuartu Sant'Aleni, 2010.
 Casula, Francesco, Breve storia della scrittura in Sardegna, EDES, Casteddu, 1978.



 Sugeta, Shigeaki, Su bocabolariu sinotticu nugoresu - giapponesu - italianu: sas 1500 paragulas fundamentales de sa limba sarda, Della Torre, Casteddu, 2000.
 Sugeta, Shigeaki, Cento tratti distintivi del sardo tra le lingue romanze: una proposta, 2010.
 Colomo, Salvatore (a cura di), Vocabularieddu Sardu-Italianu / Italianu-Sardu.

 Farina, Luigi, Vocabolario Nuorese-Italiano e Bocabolariu Sardu Nugoresu-Italianu.
 Jones, Michael Allan, Sintassi della lingua sarda (Sardinian Syntax), Condaghes, Casteddu, 2003.
 Lepori, Antonio, Vocabolario moderno sardo-italiano: 8400 vocaboli, CUEC, Casteddu, 1980.
 Lepori, Antonio, Zibaldone campidanese, Castello, Casteddu, 1983.
 Lepori, Antonio, Fueddàriu campidanesu de sinònimus e contràrius, Castello, Casteddu, 1987.
 Lepori, Antonio, Dizionario Italiano-Sardo Campidanese, Castello, Casteddu, 1988.
 Lepori, Antonio, Gramàtiga sarda po is campidanesus, C.R., Cuartu San'Aleni, 2001.
 Lepori, Antonio, Stòria lestra de sa literadura sarda. De su Nascimentu a su segundu Otuxentus, C.R., Cuartu San'Aleni, 2005.
 Mameli, Francesco, Il logudorese e il gallurese, Soter, Villanova Monteleone, 1998.
 Mensching, Guido, Einführung in die sardische Sprache, Romanistischer Verlag, Bonn, 1992.
 Mercurio,Giuseppe, S'allega baroniesa. La parlata del sardo-baroniese – fonetica, morfologia, sintassi, Ghedini, Milanu, 1997.
 Pili, Marcello, Novelle lanuseine: poesie, storia, lingua, economia della Sardegna, La sfinge, Ariccia, 2004.
 Pira, Michelangelo, Sardegna tra due lingue, Della Torre, Casteddu, 1984.
 Pittau, Massimo, Grammatica del sardo-nuorese, Patron, Bologna, 1972.
 Pittau, Massimo, Grammatica della lingua sarda, Delfino, Tàtari, 1991.
 Pittau, Massimo, Dizionario della lingua sarda: fraseologico ed etimologico, Gasperini, Casteddu, 2000/2003.
 Putzu, Ignazio, «La posizione linguistica del sardo nel contesto mediterraneo», in Neues aus der Bremer Linguistikwerkstatt. aktuelle Themen und Projekte, a cura di Cornelia Stroh, Universitätsverlag Dr. N. Brockmeyer, Bochum, 2012, pp. 175–206.
 Rubattu, Antonino, Dizionario universale della lingua di Sardegna, Edes, Tàtari, 2003.
 Rubattu, Antonino, Sardo, italiano, sassarese, gallurese, Edes, Tàtari, 2003.
 Grimaldi, Lucia, Code switching nel sardo – un segno di disintegrazione o di ristrutturazione socio-linguistica?, 2010.


 Toso, Fiorenzo, La Sardegna che non parla sardo, Cuec, 2012

 Poscheddu, Peppe (1990); a cura di Giuseppe Petazzi. Vocabolario medico : italiano-sardo sardo-italiano'', 2D Editrice Mediterranea, Casteddu

 Cullegamentos de fora 
 Ditzionàriu in línia de sa limba e de sa cultura sarda - Regione Autònoma de Sardigna
 A iscola de sardu (Maria Barca) - Sassari.TV 
 Sa Limba Sarda 
 Grammatica de su sardu campidanesu 
 Grammatica de su sardu nugoresu (in sardu)
 Grammatica de su sardu nugoresu (in italianu)
Dizionario universale della lingua di Sardegna - Antoninu Rubattu (N.B.: si cherìes cussurtàre su ditzionariu foras de sa retza, podìes comuncàs iscarricàre sos libros chi sìchin: s'unu pro sa prima parte A-L  e s'atteru puru pro sa secunda parte M-Z ). 
 Italiano - Sardu 
 Logudoresu  / Campidanesu  / Nugoresu  - Italiano
 In supra de sa botanica (pràntas e àrbures)
A-P 
P-Z 
 In supra de s'ittiologia (pìsches) 
 In supra de s'ornitologia (puzònes) 
 In supra de sa Zoologia (varios animales) 
 Sa limba sarda 
 Glossàriu isperimentale cunforma a sas normas de referèntzia a caràtere isperimentale pro sa limba sarda iscrita 
 Memorie in lingua sarda - Sardegna Digital Library

Sardu